b"\n_START_ARTICLE_\nItali\xc5\xa1koji Karnaro regentyst\xc4\x97\n_START_SECTION_\nImpresa di Fiume\n_START_PARAGRAPH_\nPirmojo pasaulinio karo metu, 1915 m. Italija pasira\xc5\xa1\xc4\x97 sutart\xc4\xaf su s\xc4\x85jungininkais (Londono sutartis (1915 m.)), pagal kuri\xc4\x85 Italijai buvo pa\xc5\xbead\xc4\x97tas visas Austrijos paj\xc5\xabris, bet ne Fium\xc4\x97s miestas. Pasibaigus karui 1919 m. Pary\xc5\xbeiaus taikos konferencijoje \xc5\xa1is teritorij\xc5\xb3 perskirstymas buvo patvirtintas. Fium\xc4\x97 liko ne Italijos teritorija ir su gretimomis Kroatijos \xc5\xbeem\xc4\x97mis buvo prijungta prie Serb\xc5\xb3, kroat\xc5\xb3 ir slov\xc4\x97n\xc5\xb3 karalyst\xc4\x97s._NEWLINE_Gabrielis D'Anuncijas buvo nepatenkintas \xc5\xa1iuo sprendimu. 1919 m. rugs\xc4\x97jo 12 d. jis su 2600 kareivi\xc5\xb3 i\xc5\xa1 Italijos karali\xc5\xa1kosios kariuomen\xc4\x97s (Sardinijos grenadieriai) bei Italijos nacionalistais u\xc5\xbe\xc4\x97m\xc4\x97 Fium\xc4\x97s miest\xc4\x85. S\xc4\x85junginink\xc5\xb3 (amerikie\xc4\x8di\xc5\xb3, brit\xc5\xb3 ir pranc\xc5\xabz\xc5\xb3) okupacin\xc4\x97s paj\xc4\x97gos buvo priverstos pasitraukti. D'Anuncijo paj\xc4\x97g\xc5\xb3 \xc5\xbeygis nuo Ronchi dei Legionari \xc4\xaf Fium\xc4\x99 imtas vadinti it. Impresa di Fiume ('Fium\xc4\x97s \xc5\xbeygis')._NEWLINE_T\xc4\x85 pa\xc4\x8di\xc4\x85 dien\xc4\x85 D.Anuncijas parei\xc5\xa1k\xc4\x97, kad jis aneksavo Fium\xc4\x97s teritorij\xc4\x85 prie Italijos karalyst\xc4\x97s. J\xc4\xaf entuziastingai sveikino Fium\xc4\x97s gyventojai italai. \xc5\xa0iam veiksmui pasiprie\xc5\xa1inimo Italijos vyriausyb\xc4\x97, ir D'Anuncijas prie\xc5\xa1inosi Italijos politiniam spaudimui. S\xc4\x85mokslininkai siek\xc4\x97, kad Italija prisijungt\xc5\xb3 Fium\xc4\x99, bet Italija tai daryti atsisak\xc4\x97. Italija inicijavo Fium\xc4\x97s blokad\xc4\x85, reikalaudama, kad perversmininkai pasiduot\xc5\xb3. Italijos literatas Filippo Tommaso Marinetti, 1919 m. rugs\xc4\x97j\xc4\xaf buv\xc4\x99s Fium\xc4\x97je, Fium\xc4\x97s \xc5\xbeygio dalyvius pavadino it. disertori in avanti 'avangardiniais dezertyrais'.\n_START_SECTION_\nRegentyst\xc4\x97\n_START_PARAGRAPH_\n1920 m. rugs\xc4\x97jo 8 d. D'Anuncijas parei\xc5\xa1k\xc4\x97, kad miestas yra Itali\xc5\xa1koji Karnaro regentyst\xc4\x97. Jos konstitucija buvo v\xc4\x97lesniosios fa\xc5\xa1istin\xc4\x97s Italijos sistemos pirmtak\xc4\x97. Pats D'Anuncijas pasiskelb\xc4\x97 du\xc4\x8de, diktatoriumi._NEWLINE_Pavadinimas it. Carnaro paimtas i\xc5\xa1 Kvarnerio \xc4\xaflankos (it. Golfo del Carnaro) pavadinimo, nes Fium\xc4\x97 yra prie \xc5\xa1ios \xc4\xaflankos._NEWLINE_Regentystei priklaus\xc4\x97 ir Krko sala. Vienintel\xc4\x97 valstyb\xc4\x97, kuri pripa\xc5\xbeino Itali\xc5\xa1k\xc4\x85j\xc4\x85 Karnaro regentyst\xc4\x99 buvo Taryb\xc5\xb3 S\xc4\x85junga.\n_START_SECTION_\nKonstitucija\n_START_PARAGRAPH_\nKarnaro regentyst\xc4\x97s konstitucija (it. Carta del Carnaro buvo anarchist\xc5\xb3, proto-fa\xc5\xa1ist\xc5\xb3 ir demokratini\xc5\xb3 respublikon\xc5\xb3 id\xc4\x97j\xc5\xb3 derinys. D'Anuncijas da\xc5\xbenai laikomas Italijos fa\xc5\xa1ist\xc5\xb3 id\xc4\x97j\xc5\xb3 ir politikos pirmtaku. Jo paties politin\xc4\x97s pa\xc5\xbei\xc5\xabros i\xc5\xa1ry\xc5\xa1k\xc4\x97jo Fium\xc4\x97je, kur jis veik\xc4\x97 kartu su sindikalistu Alceste De Ambris, lyderiu grup\xc4\x97s Italijos j\xc5\xabrinink\xc5\xb3, kurie sukilo ir savo laivus perdav\xc4\x97 D'Anuncijaus pavaldumui. De Ambris sura\xc5\xa1\xc4\x97 teisin\xc4\xaf ir politin\xc4\xaf karkas\xc4\x85, o D'Anuncijas panaudojo savo kaip poeto \xc4\xafg\xc5\xabd\xc5\xbeius._NEWLINE_Konstitucija buvo \xc4\xafsteigta korporacin\xc4\x97 valstyb\xc4\x97, kurioje 9 korporacijos atstovavo skirtingus ekonomikos sektorius. Naryst\xc4\x97 korporacijose buvo privaloma. D'Anuncijas suk\xc5\xabr\xc4\x97 de\xc5\xa1imt\xc4\x85 morporacij\xc4\x85, \xc4\xaf kuri\xc4\x85 \xc4\xaf\xc4\x97jo i\xc5\xa1skirtin\xc4\x97s asmenyb\xc4\x97s. \xc4\xaestatym\xc5\xb3 leid\xc5\xbeiam\xc4\x85j\xc4\x85 galia buvo suteikta dviej\xc5\xb3 r\xc5\xabm\xc5\xb3 legislat\xc5\xabrai, kuri\xc4\x85 sudar\xc4\x97 Optimat\xc5\xb3 taryba (it. Consiglio degli Ottimi) ir Korporacij\xc5\xb3 taryba (it. Consiglio dei Provvisori). Bendrose abiej\xc5\xb3 taryb\xc5\xb3 (it. Arengo del Carnaro) sesijose buvo svarstomos ir priimamos tarptautin\xc4\x97s sutartys, konstitucijos pataisos ir diktatoriaus skyrimas ypatingomis aplinkyb\xc4\x97mis.\n_START_SECTION_\nRegentyst\xc4\x97s pabaiga\n_START_PARAGRAPH_\n1920 m. lapkri\xc4\x8dio 12 d. Rapalo taikos sutartimi Karnaro regentyst\xc4\x97 buvo pripa\xc5\xbeinta kaip Laisvoji Fium\xc4\x97s valstyb\xc4\x97._NEWLINE_D'Anuncijas nepais\xc4\x97 Rapalo sutarties ir paskelb\xc4\x97 kar\xc4\x85 Italijai. 1920 m. gruod\xc5\xbeio 24 d. Italijos armija ir Italijos Karali\xc5\xa1kojo laivyno ap\xc5\xa1audymas privert\xc4\x97 Fium\xc4\x97s legionierius atsitraukti ir miest\xc4\x85 pasiduoti._NEWLINE_Laisvoji Fium\xc4\x97s valstyb\xc4\x97 egzistavo iki 1924 m., kai Fium\xc4\x97 1924 m. Romos sutartimi buvo prijungta prie Italijos karalyst\xc4\x97s. Prijungtoji teritorija tapo Karnaro provincija."